१० त्यतिबेला शत्रुहरूले के गर्नेछन्‌? मागोगको गोग अर्थात्‌ राष्ट्रहरूको एक समूहले त्यतिबेला के गर्नेछ भनेर भविष्यवक्ता इजकिएलमार्फत यहोवाले यसरी बताउनुभएको छ: “परमप्रभु परमेश्वरको यो वाणी छ, ‘त्यस बेला एउटा विचार तेरो मनमा आउनेछ, र तैंले खराब युक्ति निकाल्नेछस्। तैंले भन्नेछस्, “पर्खालविनाका गाउँहरू भएको देशलाई म आक्रमण गर्नेछु। मूल-ढोका र बारहरूविनै बस्ने, पर्खालद्वारा सुरक्षित नभएका शान्ति र ढुक्कसित बस्ने जातिहरूलाई म आक्रमण गर्नेछु।” ती ध्वंश भएका ठाउँहरूमा अहिले फेरि जाति-जातिहरूबाट भेला भएका मानिसहरू, गाईवस्तु सम्पत्ति प्राप्त गरेर, संसारको केन्द्रमानै आफ्नो घर बनाएर बस्तैछन्‌। ती ठाउँहरूलाई लुट्दै, सखाप र आबादीलाई ध्वंश पार्दै आउने प्रतीक्षामा तिमीहरू बसेका छौ।’” (इज. ३८:१०-१२) परमेश्वरका सेवकहरू अरू सबैभन्दा फरक देखिनेछन्‌। तिनीहरू “संसारको केन्द्रमा” भएझैं हुनेछन्‌। राष्ट्रहरूका लागि यो असह्य हुनेछ र तिनीहरूले परमेश्वरको सेवकलाई आक्रमण गर्नेछ।
